সৈয়দ আবদুল মজিদ

**সৈয়দ আবদুল মজিদ উকিল** একজন বাঙালি রাজনীতিবিদ ও আইনজীবী ছিলেন।

## পয়দায়েশ ও তালীমী জিন্দেগী
আবদুল মজিদ সাহেব ১৮৯৩ খ্রিষ্টাব্দে বঙ্গোপসাগর অন্তর্গত সন্দ্বীপ (তৎকালীন বেঙ্গল প্রেসিডেন্সির নোয়াখালী জেলার অধীন) আমানউল্যার কাটগড় গ্রামের এক বাঙ্গালী সৈয়দ খান্দানে পয়দা হন।  তিনি ১৯১২ সালে কারগিল উচ্চ বিদ্যালয় থেকে ম্যাট্রিক পাশ করেন। এরপর সৈয়দ সাহেব ১৯১৯ সালে কলিকাতা বিশ্ববিদ্যালয় থেকে কলাবিদ্যায় স্নাতক অর্জন করেন। ১৯২৫ থেকে ১৯২৬ সাল পর্যন্ত তিনি কলকাতা -ভিত্তিক নোয়াখালী অ্যাসোসিয়েশনের সাধারণ সম্পাদক হিসেবে দায়িত্ব পালন করেন। সৈয়দ সাহেব এরপর কলকাতার রিপন কলেজ থেকে আইনবিদ্যায় স্নাতক অর্জন করেন  ১৯২৮ সালে। তিনি সন্দ্বীপের মুসলিম সম্প্রদায়ের চতুর্থ স্নাতক অর্জনকারী ছিলেন। 

## কর্মজিন্দেগী
সৈয়দ সাহেব নোয়াখালী বারে আইনজীবী হিসেবে কর্মজীবন শুরু করেন এবং অল্প সময়ের জন্য ঢাকা বিশ্ববিদ্যালয় আদালতের সদস্য ছিলেন। তিনি ১৯২৩ এবং ১৯২৪ সালে সন্দ্বীপের প্রতিনিধি হিসেবে নোয়াখালী জেলা বোর্ডের সদস্য নির্বাচিত হন। সৈয়দ সাহেব ১৯২৭ সালেও স্থানীয় বোর্ডের সদস্য নির্বাচিত হয়েছিলেন। ১৯৪৪ সালে তিনি মন্ত্রী খান বাহাদুর আব্দুল গুফরানকে পরাজিত করে নোয়াখালী জেলা বোর্ডের চেয়ারম্যান নির্বাচিত হন, যার ফলে তিনি প্রথম সন্দ্বীপী হিসেবে নোয়াখালী জেলা বোর্ডের চেয়ারম্যান জিম্মাদারী পালন করেন। টানা ১১ সাল চেয়ারম্যান হিসেবে তিনি জেলা জুড়ে বহুত দাওয়াখানা, রাস্তা, পুল, স্কুল এবং ফোরকানিয়া মাদ্রাসা কায়েম করেন।  

১৯৩৭ সালের বাংলা আইনসভা নির্বাচনের পর, তিনি নোয়াখালী দক্ষিণ নির্বাচনী আসন ( সন্দ্বীপ এবং হাতিয়া দ্বীপ নিয়ে গঠিত) থেকে বাংলা আইনসভার সদস্য হিসেবে নির্বাচিত হন।  তিনি নিখিল ভারত মুসলিম লীগের প্রতিনিধিত্ব করেছিলেন এবং তাঁর নিকটতম প্রতিদ্বন্দ্বী চট্টগ্রামের জমিদার জনাব ফয়জুল্লাহ মাহদী চৌধুরী সাহেবকে পরাজিত করেছিলেন। প্রসঙ্গত, এই নির্বাচনে ভোটাররা ছিলেন তারাই যারা স্থানীয় ইউনিয়ন বোর্ডকে ন্যূনতম ছয় আনা চৌকিদারি কর প্রদান করতেন। সৈয়দ সাহেব হাটের দিনে গরুর গাড়িতে করে নির্বাচনী প্রচারে বের হতেন। তিনি বাজারে অনুষ্ঠিত অনির্ধারিত সভায় দীর্ঘ বক্তৃতা দিতেন। সেই সভাগুলিতে কোনও সভাপতি, দ্বিতীয় বক্তা বা সভার আগে কোনও ঘোষণা থাকত না। নির্বাচনে তাঁর নির্বাচনী বাজেট ছিল দুই হাজার টাকা এবং তিনি পাঁচ ফুট লম্বা ছিলেন। 

১৯৪০ সালে সৈয়দ সাহেব সন্দ্বীপ কেন্দ্রীয় ব্যাংকের পরিচালক নিযুক্ত হন। প্রধানমন্ত্রী খাজা নাজিমউদ্দিনের নেতৃত্বে ১৯৪৩ সালে সৈয়দ সাহেব সংসদীয় সচিব নিযুক্ত হন।  তিনি ১৯৪৬ সালের বাংলা আইনসভা নির্বাচনে প্রতিদ্বন্দ্বিতা করে হাতিয়ার মাওলানা আবুল হাসানাত মোহাম্মদ আবদুল হাই সাহেবের কাছে পরাজিত হন।  বহু বছর ধরে তিনি নোয়াখালী জেলা স্কুল বোর্ড, নোয়াখালী জেলা মুসলিম লীগ ও বার অ্যাসোসিয়েশনের সভাপতি এবং উমা গার্লস হাই স্কুলের সচিব ছিলেন। বঙ্গভঙ্গের (১৯৪৭) পর, তিনি নিখিল-পাকিস্তান মুসলিম লীগের কার্যনির্বাহী কমিটির দীর্ঘকালীন সদস্য এবং কাউন্সিলর ছিলেন। লিয়াকত আলী খান কেন্দ্রীয় মুসলিম লীগের সাধারণ সম্পাদক থাকাকালীন, তিনি মুসলিম লীগের কার্যনির্বাহী কমিটির সদস্য, সর্বভারতীয় মুসলিম লীগের কাউন্সিলর এবং নোয়াখালী জেলা মুসলিম লীগের সভাপতি হিসেবে দায়িত্ব পালন করেন। তিনি নোয়াখালী জেলা বার অ্যাসোসিয়েশনের সভাপতি হিসেবেও দায়িত্ব পালন করেন। তিনি ১৯৫৪ সালের পূর্ব বাংলা আইনসভা নির্বাচনে মুসলিম লীগের প্রার্থী হিসেবেও প্রতিদ্বন্দ্বিতা করেছিলেন এবং যুক্তফ্রন্টের প্রার্থী অ্যাডভোকেট জনাব মোজাম্মেল হোসেন সাহেবের কাছে পরাজিত হন। 

## মৃত্যু
সৈয়দ আব্দুল মজিদ উকিল সাহেব ১৯৫৫ সালের ২৫শে আগস্ট মৃত্যুবরণ করেন 

## তথ্যসূত্র


বিষয়শ্রেণী:সুরেন্দ্রনাথ আইন কলেজের প্রাক্তন শিক্ষার্থী
বিষয়শ্রেণী:১৯৫৫-এ মৃত্যু
বিষয়শ্রেণী:১৮৯৩-এ জন্ম
বিষয়শ্রেণী:২০শ শতাব্দীর বাঙালি
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বঙ্গীয় আইনসভার সদস্য ১৯৩৭-১৯৪৫